Gróstołi

I gróstołi o cróstołi, anca ciamai gałani a Pàdoa, Venèsia, Rovigo, Verona, Vicensa e Trevixo o anca sósołe a Verona, i xe dei dolsi tìpeghi che i costuma èsar pareciai inte łe festività de Carneval, ciamai co difarenti nomi a segondo de łe rejon vènete.

Ła so tradision ła devien da cheła de łe frictilia, i dolsi friti inte el graso che inte ła Antiga Roma i vegnea pareciai pròpio durante el perìodo del całendàrio roman che el corisponde al Carnevałe de ła Cexa catòłega (febraro)

Riseta tìpega
Par farli se dopara: 
 500 grami de farina bianca
 100 grami de sucaro a veło
 30 grami de butiro
 3 ovi intieri
 30 grami de sucaro semołà
 1/2 goto de vin bianco, 
1 cuciarin de sałe
 ojo.

Se mete so ła farina in tondo e in mexo se ghe buta el butiro, 3 rosi de ovo e na ciara, el sucaro semołà, el vin bianco e el sałe. Se mis-cia el paston prima col piron e dopo co łe man finché no el vien beło suto e sodo, xontando, se fuse el caxo, on'altro poco de vin. Se lasa stare el paston par mex'ora, coverxendoło co on tavajoło. Se pasa dopo co on matareło, schiciando el paston finché no el diventa fin; co na rodeła dentada se taja dei ricuadri che se frixe in presa so el ojo caldo. Co i njien pronti, i grostołi i se serve co sora el sùcaro vełà.
293x293px|thumb|Cróstołi col ciocołato insima
Nomi inte i diałeti italiani
 bugie (Piemonte, Liguria);
 cenci o crogetti (tuto Valdarno da Areso a Montecatini Terme);
 strufoli o melatelli (Maremma toscana);
 chiacchiere (algune xone de umbria, Łasio meridional, Abrusi, Molise, Puja, Baxiłicata, Canpania, Całabria, Sicilia, Miłan, xona de łe Alpe Apuane e de Lunigiana, in Emilia setentrional e racuante xone de Sardegna);
 cioffe Abrusi;
 cróstui o cróstoli (Friuli);
 cunchielli (en algune xone de Mołixe);
 fiocchetti (Montefeltro, Romagna costiera);
 frappe (Lasio da la xona de Latina y Aprilia a Viterbo, en Roma, en el nord de Ciociaria, algune xone de Umbria, algune xone de le marche e Emilia);
 galarane o saltasù (Bergamo);
 gale o gali (Vercelli, Basa Vercełexa, provincia de Novara y Barenghese);
 gasse (Montefeltro);
 guanti (Alife, xona del Matexe);
 intrigoni (Rejo Emìłia);
 lattughe  (provincia de Màntoa, provincia de Bresa; in diałeto latǖghe);
 maraviglie (Sardegna);
 merveilles (Vałe de Aosta);
 rosoni o sfrappole (Mòdena, Bologna, Romagna);
 risòle (Cuneo e sud de Piemonte);
 sfrappe (Marche);
 sfrappole (Bołògna);
 sprelle (Piacensa);
  pizze fritte (Romagna interior);
 In altre xone se dòpara stracci, lasagne, pampuglie, manzole, garrulitas.

340x340px|thumb|Na vantiera de gałani
Nomi inte łe altre łéngue
I nomi rejonałi de altre xone de ła Eoropa i xe:
 Stato/rejon  Nome   croustouille   хрушчы (chruščy) o фаворкі (favorki)   krostole   klejner   oreillettes, bugnes, merveilles   Räderkuchen   sagarėliai   chruściki, chrusty o faworki   minciunele, cirighele o scovergi   хворост (chvorost)   fánka   orejas   klenäter   csöröge   вергуни (verhuny)   Cueca-virada

 Notasion 

Altri projeti

 Bibliografía 
Pellegrino Artusi, La scienza in cucina e l'arte di mangiar bene, 1891.
Gino Brunetti (a cura di), Cucina mantovana di principi e di popolo. Testi antichi e ricette tradizionali, Mantua, 1981.

Categoria:Carneval
Categoria:Cuxina veneta
Categoria:Dulsi